cyanic-selkie/wikianc huggingface dataset:
Αθηνά Κακούρη
Βιογραφία
Άρχισε να γράφει ιστορικά μυθιστορήματα στο τέλος της δεκαετίας του 1970, όταν της το πρότεινε ο συγγραφέας Άλκης Αγγέλου. Τα πιο γνωστά της ιστορικά μυθιστορήματα είναι τα Πριμαρόλια (τα οποία κερδίσανε το Βραβείο Νικηφόρου Βρεττάκου το 1999), και η Θέκλη, η οποία τιμήθηκε με το Βραβείο Πεζογραφίας του Ιδρύματος Πέτρου Χάρη της Ακαδημίας Αθηνών 2005 και με το Βραβείο της Δημοτικής Επιχείρησης Πολιτιστικής Ανάπτυξης Πάτρας (ΔΕΠΑΠ).
Έζησε για μεγάλο χρονικό διάστημα στη Βιέννη, όπου μελέτησε Νεότερη Ιστορία. Στις ΗΠΑ και στη Γερμανία, δημοσίευσε τα πρώτα της κείμενα. Ενώ, χρονογραφήματα και ταξιδιωτικές εντυπώσεις δημοσίευσε στην εφημερίδα "Νεολόγος" στην γενέτειρά της.
Κριτική
Για τα αστυνομικά διηγήματα:
Η Αθηνά Κακούρη, θεωρείται από τους πρωτοπόρους της αστυνομικής λογοτεχνίας στην Ελλάδα.
Για τη Σπορά του Ανέμου:
Για το Ξιφίρ Φαλέρ:
Όσον αφορά το ιστορικό της έργο έχει δεχθεί αρνητικές κριτικές ενώ έχει κατηγορηθεί για ανεπαρκή γνώση της ακαδημαϊκής ιστοριογραφίας, αν και η συγγραφέας έχει επισημάνει ότι δεν γράφει με την ιδιότητα της ιστορικού.
Βιβλιογραφία
Έχουν εκδοθεί τα εξής βιβλία της:
Έχει συνεισφέρει αστυνομικά διηγήματα στις εξής συλλογές:
Έχει συνεισφέρει δοκίμιο στην εξής συλλογή:
Σε συνεργασία με Μαρία-Ειρήνη
Εξωτερικοί σύνδεσμοι
Κατηγορία:Έλληνες συγγραφείς Κατηγορία:Νεοέλληνες λογοτέχνες Κατηγορία:Έλληνες μυθιστοριογράφοι Κατηγορία:Έλληνες διηγηματογράφοι Κατηγορία:Έλληνες μεταφραστές Κατηγορία:Ελληνίδες δημοσιογράφοι Κατηγορία:Ελληνίδες συγγραφείς
440 Θεοδώρα
Φυσικά χαρακτηριστικά
Οι διαστάσεις της Θεοδώρας εκτιμώνται σε 11 ως 24 χιλιόμετρα ή 15,7 χιλιόμετρα μέση διάμετρος (από δεδομένα καμπύλης φωτός), ενώ η μάζα της εκτιμάται σε 4,05 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το άλβεδό της είναι 0,180. Η Θεοδώρα περιστρέφεται γύρω από τον εαυτό της μία φορά κάθε 4 ώρες και 50 λεπτά. Η μέση θερμοκρασία στην επιφάνειά της εκτιμάται σε 90 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Θεοδώρα
Εθνικές εκδόσεις αναμνηστικών κερμάτων των 2 ευρώ
Αυτή η σελίδα περιέχει όλα τα αναμνηστικά κέρματα των 2 ευρώ. Επίσης, περιέχει όλες τις μελλοντικές αναμενόμενες εκδόσεις.
2023
Επίσης για το 2023 έχει ανακοινωθεί μέχρι τώρα ο προγραμματισμός έκδοσης:
2024
Για το 2024 έχει ανακοινωθεί μέχρι τώρα ο προγραμματισμός έκδοσης:
2025
Για το 2025 έχει ανακοινωθεί μέχρι τώρα ο προγραμματισμός έκδοσης:
Παραπομπές
Κατηγορία:Κέρματα ευρώ Κατηγορία:Νομισματολογία Κατηγορία:Αναμνηστικά κέρματα ευρώ
Διοικητική διαίρεση Περιφέρειας Πελοποννήσου
Στον παρακάτω κατάλογο αναφέρονται οι περιφερειακές ενότητες, οι δήμοι, οι δημοτικές ενότητες, οι κοινότητες και οι οικισμοί της Περιφέρειας Πελοποννήσου.
Τα στοιχεία προέρχονται από επεξεργασία του αρχείου της Ελληνικής Στατιστικής Αρχής για την απογραφή πληθυσμού της Ελλάδας του 2011, λαμβάνοντας υπόψη και την τροποποίηση του προαναφερθέντος αρχείου σύμφωνα με το ΦΕΚ 698/Β'/20.03.2014.
Κατηγορία:Κατάλογοι που αφορούν την Ελλάδα
Κίμι Ράικονεν
Ο Κίμι Ράικονεν (Kimi-Matias Räikkönen, 17 Οκτωβρίου 1979) είναι πρώην Φινλανδός οδηγός της Φόρμουλα 1, ο οποίος κατέκτησε το παγκόσμιο πρωτάθλημα οδηγών Formula 1 του 2007. Ξεκίνησε την καριέρα του στην Φόρμουλα 1 το 2001, στην ομάδα της Sauber. Το ταλέντο του φάνηκε πολύ γρήγορα στην Φόρμουλα 1, καθώς ακριβώς την επόμενη σεζόν μεταγράφηκε στην ομάδα της McLaren επειδή κλήθηκε να αντικαταστήσει τον Μίκα Χάκινεν. Με την McLaren έμεινε 4 χρόνια καθώς κατάφερε να κατακτήσει 9 νίκες. Το 2007 μεταγράφηκε στην ομάδα της Scuderia Ferrari, όπου και κλήθηκε να αντικαταστήσει τον Θρυλικό Μίχαελ Σουμάχερ. Με την Φεράρι ο Ράικονεν κατέκτησε 9 νίκες στη σεζόν και 1 Παγκόσμιο Πρωτάθλημα, αυτό του 2007.
Το 2010 ο Φινλανδός έκανε απουσία 2 χρόνων στα WRC και επέστρεψε με την ομάδα της Lotus το 2012 όπου και πήρε 1 νίκη στο Γκραν Πρι του Άμπου Ντάμπι. Το 2013 ήταν η τελευταία του σεζόν με την Lotus, όπου κατάφερε να κερδίσει το Γκραν Πρι Αυστραλίας. Το 2014 ο Ράικονεν μεταγράφηκε στην Παλιά του ομάδα στην Φεράρι όπου και έμεινε μέχρι την σεζόν του 2018 όπου κατάφερε να κερδίσει το Αμερικανικό Γκραν Πρι το 2018, στο οποίο τελικώς έμελλε να είναι και η τελευταία του νίκη στην Φόρμουλα 1. Το 2019 μεταγράφηκε στην ομάδα της Alfa Romeo, όπου και ολοκλήρωσε την καριέρα του στις 12 Δεκεμβρίου του 2021.
Βιογραφία
Γεννήθηκε στο Έσποο της Φινλανδίας.
Αποτελέσματα Φόρμουλα 1
Οι αγώνες που είναι γραμμένοι με έντονους χαρακτήρες υποδηλώνουν πρώτη θέση στην εκκίνηση (αγγλικά:pole position). Όσοι είναι με πλάγιους χαρακτήρες υποδηλώνουν ταχύτερο γύρο)
Εξωτερικοί σύνδεσμοι
Κατηγορία:Φινλανδοί οδηγοί Φόρμουλα 1 Κατηγορία:Παγκόσμιοι Πρωταθλητές Φόρμουλα 1
ΦΚ Ζμπρογιόβκα Μπρνο
Η ΦΚ Ζμπρογιόβκα Μπρνο (FC Zbrojovka Brno) είναι ένας επαγγελματικός ποδοσφαιρικός σύλλογος που εδρεύει στην πόλη Μπρνο, της Νότιας Μοραβίας, στην Τσεχία και πήρε το όνομά της από τον  Zbrojovka Brno, κατασκευαστή πυροβόλων όπλων.
Ιστορία
Ιδρύθηκε το 1913 ως SK Židenice και ο σύλλογος αργότερα έγινε γνωστός με το σημερινό του όνομα. Η Μπρνο κέρδισε το Τσεχοσλοβακικό Πρωτάθλημα στη σεζόν 1977–78 και τερμάτισε δεύτερη το 1979–80.
Εξωτερικοί σύνδεσμοι
Κατηγορία:Μπρνο Κατηγορία:Ποδοσφαιρικές ομάδες Τσεχίας Κατηγορία:Ιδρύσεις ποδοσφαιρικών ομάδων το 1913 Κατηγορία:Ποδοσφαιρικές ομάδες Τσεχοσλοβακίας
Νικήτριες στο Γουίμπλεντον (απλό γυναικών)
Ο πρώτος τελικός του τουρνουά του Γουίμπλεντον στο απλό των γυναικών (αγγλικά: The Championships, Wimbledon) έγινε το 1884 με πρώτη νικήτρια τη Βρετανίδα Μοντ Γουάτσον. Η Ισπανίδα Γκαρμπίνιε Μουγουρούθα κέρδισε το 2017 νικώντας την Αμερικανίδα Βένους Ουίλιαμς, το 2017. Το 2019 η Ρουμάνα Σιμόνα Χάλεπ κατέκτησε τον τίτλο, νικώντας την Αμερικάνα Σερένα Ουίλιαμς στον τελικό.
Παραπομπές
Νικητριες απλο γυναικ
5ο Σώμα Στρατού (Τουρκία)
Το 5ο Σώμα Στρατού (τουρκικά: 5. Kolordu) είναι σχηματισμός του τουρκικού στρατού. Η διοίκηση του 5ου Σώματος Στρατού (5'nci Kolordu Komutanlığı) εδρεύει στην Τυρολόη και υπάγεται στην 1η Στρατιά.
Διάρθρωση
Η επιχειρησιακή διάρθρωση του 2ου Σώματος Στρατού είναι η εξής:
Παραπομπές
Κατηγορία:Τουρκικός Στρατός Ξηράς Κατηγορία:Στρατιωτικοί σχηματισμοί της Τουρκίας Κατηγορία:Σώματα στρατού
Κενέμα
Η Κενέμα (αγγλικά: Kenema) είναι η τρίτη μεγαλύτερη πόλη της Σιέρρα Λεόνε μετά την Φρήταουν και την Μπο. Είναι η πρωτεύουσα της Ανατολικής περιφέρειας και της επαρχίας Κενέμα.
Γεωγραφία
Η Κενέμα βρίσκεται νοτιοανατολικά της χώρας, νότια της Αν. περιφέρειας και νότια της Κενέμα.
Εκπαίδευση
Σύμφωνα με το εκπαιδευτικό σύστημα στην Σιέρρα Λεόνε, οι μαθητές φοιτούν για 6 χρόνια (συνήθως από τα 6 ως τα 12) στο δημοτικό και έξι στο Γυμνάσιο (13-18). Η φοίτηση στο δημοτικό είναι υποχρεωτική.
Φωτοθήκη
Κ
Ιλλυριός
Ο Ιλλυριός ήταν ο τελευταίος γιος του Κάδμου και της Αρμονίας, γεννήθηκε την εποχή της εκστρατείας του Κάδμου στην Ιλλυρία, έγινε βασιλιάς στην περιοχή, ομώνυμος ήρωας και γενάρχης των Ιλλυριών. Τα ονόματα "Ιλλυριός" και "Ιλλυριοί" εμφανίζονται συχνά στην Αρχαία ελληνική μυθολογία. Μια μετέπειτα έκδοση του μύθου λέει ότι τα παιδιά του Πολύφημου και της Γαλατείας ήταν ο Κέλτος, ο Γάλας και ο Ιλλυριός. Οι αρχαίοι Έλληνες συγγραφείς χρησιμοποιούσαν τον όρο "Ιλλυριοί" για να περιγράψουν τους πληθυσμούς που ζούσαν ανάμεσα στους Λιβυρνούς και τους Ηπειρώτες. Οι Έλληνες συγγραφείς του 4ου αιώνα π.Χ. ξεχώριζαν σαφώς τους Ιλλυριούς από τους υπόλοιπους λαούς που ζούσαν στην Αδριατική Θάλασσα, μόνο τον 1ο αιώνα π.Χ. ο όρος χρησιμοποιήθηκε για να υποδηλώσει γενικά τους λαούς που ζούσαν στις ακτές. Πολλοί συγγραφείς ωστόσο τους περιόριζαν σημαντικά σε μικρό λαό, ο Πομπόνιος Μέλα (43 π.Χ.) έγραφε ότι στα νότια τους ζούσαν οι Ταυλάντιοι και οι Εγχέλιοι, ο Πλίνιος ο Πρεσβύτερος τους περιγράφει σαν έναν μικρό λαό που ζούσε ανάμεσα στην Επίδαυρο Δαλματίας και τη Λέζα. Στη Ρωμαϊκή αυτοκρατορία ο όρος "Ιλλυρικό" πήρε αρκετά ευρύτερη σημασία, αναφερόταν σε ολόκληρη την περιοχή από τις Δαλματικές ακτές μέχρι τον Δούναβη.
Η Βιβλιοθήκη Απολλοδώρου περιγράφει ότι ο Ιλλυριός ήταν ο μικρότερος γιος του Κάδμου και της Αρμονίας που βασίλευσε στην Ιλλυρία και έγινε γενάρχης και επώνυμος του Ιλλυρικού λαού. Ο Ιλλυριός γεννήθηκε σε εκστρατεία του πατέρα του απέναντι στους Εγχέλιους που ζούσαν στη μετέπειτα Ιλλυρία. Τα υπόλοιπα παιδιά της Αρμονίας και του Κάδμου ήταν η Σεμέλη, ο Πολύδωρος, η Αυτονόη, η Ἀγαύη και η Ινώ. Προς τα τέλη της ζωής τους, οι γονείς του Ιλλυριού, αλλά και ο ίδιος, έφυγαν από τη Αρχαία Θήβα και πήγαν στην Ιλλυρία, έχοντας πάρει τη μορφή φιδιών ή δρακόντων. Εκεί πέθαναν και εκεί ενταφιάσθηκαν. Τους «τάφους» τους, τους έδειχναν στους ιστορικούς χρόνους της αρχαιότητας. Μέσω του Ιλλυριού ο Κάδμος θεωρείται ταυτόχρονα γενάρχης του Θηβαϊκού βασιλείου και του Ιλλυρικού λαού. Ο Αππιανός αντίθετα γράφει μια άλλη θεωρία ότι ήταν γιος του Κύκλωπα Πολύφημου και της Γαλάτειας, αδελφός του Κέλτη και του Γάλα. Τα παιδιά του Κύκλωπα Πολύφημου ταξίδευσαν στη Σικελία και έγιναν οι γενάρχες των Κελτών, των Γαλατών και των Ιλλυριών. Ο Αππιανός μετέφερε στο έργο του ένα γενεαλογικό δέντρο που είχαν δημιουργήσει οι Κορίνθιοι έποικοι που είχαν έρθει τον 7ο αιώνα π.Χ. στις Αδριατικές ακτές.
Οικογένεια
Ο Ιλλυριός είχε έξι γιους και τρεις κόρες.
Οι γιοι του ήταν:
Οι κόρες του ήταν:
Πηγές
Ιλλυριος Ιλλυριος
Ίλοβικ
Το Ίλοβικ, (κροατικά: Ilovik) είναι νησί της Κροατίας στην Αδριατική Θάλασσα. Έχει έκταση 5,5 τ.χλμ. και 104 κατοίκους σύμφωνα με την απογραφή του 2001. Πρωτεύουσα του νησιού είναι το Ίλοβικ.
Παραπομπές
Κατηγορία:Νησιά της Κροατίας
Ρήτρα ρυμουλκών
Η ρήτρα ρυμουλκών (tow clause) αποτελεί ειδική ρυμουλκική ρήτρα ασφάλισης πλοίων.
Σε περιπτώσεις χρόνιας ασφάλισης πλοίου με τη ρήτρα αυτή ένα πλοίο καλύπτεται ασφαλιστικά σε όλη τη διάρκεια του χρόνου ασφάλισης, είτε αυτό κινείται (ναυσιπλοεί), είτε βρίσκεται σε λιμένα, ή σε αγκυροβόλιο ή σε δεξαμενισμό, για πάσης φύσεως εργασίες ρυμούλκησης φθάνει αυτή να κρίνεται απαραίτητη σύμφωνα με τους όρους ασφάλισης, διαφορετικά παύει η ευθύνη του ασφαλιστή.
Καίτη Κωνσταντίνου
Η Καίτη Κωνσταντίνου είναι Ελληνίδα ηθοποιός.
Βιογραφία
Γεννήθηκε στις 18 Δεκεμβρίου του 1963 στη Ροδοδάφνη Αχαΐας. Τελείωσε ταυτόχρονα τη Φιλοσοφική και τη Δραματική σχολή του Θεάτρου Τέχνης, απ' όπου αποφοίτησε το 1986, μαζί με τις φίλες της Μαρία Καβογιάννη και Υρώ Μανέ. Έχει δουλέψει και ως φιλόλογος. Ο πρώτος της ρόλος ήταν στη θεατρική παράσταση «Εσωτερικές Φωνές» στο Θέατρο Τέχνης. Έγινε ευρέως γνωστή από την ερμηνεία της στον ρόλο της Σωσώς Παπαδήμα στη σειρά «Εγκλήματα». Διαχρονικά, έχει συμμετάσχει σε πολλές θεατρικές παραστάσεις, καθώς και στις ακόλουθες ταινίες και τηλεοπτικές σειρές.
Πέλοπας
Στην ελληνική μυθολογία, ο Πέλοπας (Πέλοψ) ήταν βασιλιάς αρχικά στην Αχαΐα κι έπειτα στην Πίσα, θεωρείται κατά πολλούς ο ιδρυτής και θεμελιωτής των Ολυμπιακών Αγώνων.
Ο μύθος
Ήταν ο γιος του Τάνταλου ή του Πακτωλού ή του Ξάνθου και της Κλυτίας, Φρυγικής ή Λυδικής καταγωγής, ήρθε στην Ελλάδα και κέρδισε το βασίλειο της Πίσας από τον βασιλιά Οινόμαο. Τα αδέρφια του ήταν η Νιόβη και ο Βροτέας. Νυμφεύτηκε την Ιπποδάμεια, κόρη του Οινόμαου.
Κατά άλλους ήταν απόγονος του Ώλενου και βασίλεψε πρώτα στην αρχαία πόλη της Αχαΐας Ώλενος. Ήταν ο τρίτος βασιλιάς της διάδοχος του Κρηνάκου, τον ίδιο διαδέχτηκε ο Δεξαμενός.
Η παράδοση αναφέρει πως ο Πέλοπας είχε αποκτήσει απο άλλη γυναίκα τον Χρύσσιππο, τον οποίο σκότωσαν ο Θυέστης κ ο Ατρέας (γιοι του Πέλοπα) απο ζηλοτυπία. Τότε εκείνος καταράστηκε τους 2 γιούς του να αλληλοσκοτωθούν στο μέλλον. Στην πραγματικότητα η κατάρα δεν επαληθεύεται, σίγουρο είναι όμως ότι υπήρξαν διαπληκτισμοί ανάμεσα στα 2 αδέρφια με αφορμή την εξουσία.
Όταν ήταν μικρός, ο πατέρας του τον έκοψε κομματάκια και τον σερβίρισε στους θεούς βάζοντας την παντογνωσία τους σε δοκιμή. Οι θεοί αντιλαμβανόμενοι την απάτη δεν δοκίμασαν το φαγητό αυτό. Μόνον η Δήμητρα αφηρημένη λόγω του πένθους της για την κόρη της (Περσεφόνη) έφαγε ένα κομματάκι. Ο Δίας είπε στον Ερμή να βάλει πάλι όλα τα τεμάχια στο καζάνι, έτσι ώστε η Κλωθώ να μπορέσει να τα ανασυγκροτήσει. Τον ώμο που έλειπε τον συμπλήρωσε βάζοντας ελεφαντόδοντο, γι αυτό και οι απόγονοι του Πέλοπα, οι Πελοπίδες, έχουν μια λευκή κηλίδα για αναγνωριστικό σημάδι. αριστερά|μικρογραφία|303x303εσ Ο Πέλοπας κέρδισε τους αγώνες στην Πίσα με άδικο τρόπο, αφού είχε βάλει τον Μυρτίλο, τον ηνίοχο του βασιλιά Οινόμαου να βγάλει τη σφήνα από το άρμα του για να χάσει επίτηδες με αντάλλαγμα το μισό βασίλειο. Κατόπιν, όμως δεν έδωσε στον Μυρτίλο το μισό βασίλειο και τον πέταξε από ένα γκρεμό στη θάλασσα. Σύμφωνα με μία εκδοχή, το Μυρτώο Πέλαγος ονομάστηκε έτσι από τον Μυρτίλο. Πριν πεθάνει ο Μυρτίλος πρόλαβε να τον καταραστεί, αυτόν και τους απογόνους του. Εξαιτίας του πολλές κατάρες βρήκαν τον λαό του και ιδίως τα δύο παιδιά του Ατρέα και Θυέστη. Ο Πέλοπας θεωρείται ο πρώτος που ίδρυσε τους Ολυμπιακούς Αγώνες στην κοιλάδα του ποταμού Αλφειού. Η σύζυγος του, Ιπποδάμεια ίδρυσε τα Ηραία, αγώνες προς τιμή της θεάς Ήρας, όπου συμμετείχαν αποκλειστικά γυναίκες αθλήτριες. Η μυθική αρματοδρομία μεταξύ Οινόμαου και Πέλοπα, παριστάνεται στο ανατολικό αέτωμα του ναού του Ολυμπίου Διός στην αρχαία Ολυμπία.
Στην ελληνική μυθολογία αναφέρεται και ο Πέλοπας γιος του Αγαμέμνονα και της Κασσάνδρας Ήταν δίδυμος αδελφός του Τηλεδαμου που μαζί του δολοφονήθηκε από τον Αίγισθο. Ιπποδάμεια = Δαμάζω Ίππο, αυτό δίδαξε η Ιπποδάμεια στον Πέλοπα που είχε ερωτευτεί και νίκησε τον πατέρα της Οινόμαου ... ο οποίος είναι ο πρώτος που ημέρωσε άλογο…
Πηγές
Κατηγορία:Μυθικοί βασιλείς της Αχαΐας Κατηγορία:Ιστορία της Πελοποννήσου Κατηγορία:Μυθικοί βασιλείς της Πίσας
Σλόμπονταν Πράλιακ
Ο Σλόμπονταν Πράλιακ (Slobodan Praljak, 2 Ιανουαρίου 1945 - 29 Νοεμβρίου 2017) ήταν Βοσνιο-Κροάτης μηχανικός, τηλεοπτικός σκηνοθέτης και επιχειρηματίας. Από το 1992 έως το 1995 υπηρέτησε ως αξιωματικός στον Στρατό της Κροατίας και στο Υπουργείο Άμυνας της Κροατίας.
Ο Πράλιακ κατηγορήθηκε, και εθελοντικά καταδικάστηκε, από το Διεθνές Ποινικό Δικαστήριο για την Πρώην Γιουγκοσλαβία το 2004. Το 2013 καταδικάστηκε, μαζί με άλλους πέντε Βοσνιο-Κροάτες αξιωματούχους, για εγκλήματα πολέμου του μουσουλμανικού πληθυσμού της Βοσνίας κατά τη διάρκεια του πολέμου μεταξύ Κροατίας και Βοσνίας. Καταδικάστηκε σε 20 χρόνια φυλάκισης. Έκανε έφεση στις αρχές του 2017. Μόλις άκουσε την ετυμηγορία για την ενοχή του η οποία έλαβε χώρα τον Νοέμβριο του 2017, ο Πράλιακ αυτοκτόνησε πίνοντας δηλητήριο στην αίθουσα του δικαστηρίου, δηλώνοντας ότι απορρίπτει την ετυμηγορία του. Μεταφέρθηκε στο νοσοκομείο όπου πέθανε λίγες ώρες αργότερα.
Βιογραφία
Ο Σλόμπονταν Πράλιακ γεννήθηκε στις 2 Ιανουαρίου 1945 στην πόλη Τσάπλινα. Ο πατέρας του Μίρκο εργαζόταν στη Γιουγκοσλαβική Υπηρεσία Ασφαλείας ΟΖΝΑ. Ο Πράλιακ έλαβε τρία ακαδημαϊκά πτυχία. Το 1970 αποφοίτησε ως ηλεκτρολόγος μηχανικός από τη Σχολή Ηλεκτρολόγων Μηχανικών του Ζάγκρεμπ με βαθμό 4,5/5. Το 1971 αποφοίτησε από τη Σχολή Ανθρωπιστικών και Κοινωνικών Επιστημών του Ζάγκρεμπ, με ειδίκευση στη φιλοσοφία και την κοινωνιολογία. Το 1972 αποφοίτησε από την Ακαδημία Δραματικής Τέχνης του Ζάγκρεμπ. Αρχικά εργάστηκε ως καθηγητής και ως διευθυντής στο επαγγελματικό γυμνάσιο Νίκολα Τέσλα στο Ζάγκρεμπ, συνέχισε με διαλέξεις πάνω στη φιλοσοφία και την κοινωνιολογία και από το 1973 εργαζόταν ως ελεύθερος επαγγελματίας καλλιτέχνης. Ο Πράλιακ υπήρξε επίσης διευθυντής θεάτρου σε διάφορα θέατρα στο Ζάγκρεμπ, στο Όσιγιεκ και στο Μόσταρ. Σκηνοθέτησε την τηλεοπτική σειρά Blesan i Tulipan, τις τηλεοπτικές δραματικές σειρές Novela od Stanca και Sargaško more, τα ντοκιμαντέρ Smrt psa (1980), Sandžak και Duhan και την ταινία Povratak Katarine Kožul (1989).
Κατά τη διάρκεια του πολέμου
Ο Πράλιακ έλαβε τη δημόσια προσοχή το 1991 όταν εντάχθηκε οικειοθελώς στις νεοσύστατες Κροατικές Ένοπλες Δυνάμεις μετά την έκρηξη του Κροατικού Πολέμου περί Ανεξαρτησίας. Δημιούργησε μια ομάδα που αποτελούνταν από καλλιτέχνες και διανοούμενους του Ζάγκρεμπ με τους οποίους κατείχε υψηλόβαθμες θέσεις στη Σούνια. Μετά τη Συμφωνία του Σαράγεβο (1992), έγινε Γενικός Γραμματέας και έλαβε διάφορες αρμοδιότητες στο Υπουργείο Άμυνας. Έγινε ένα από τα 14 μέλη του Κροατικού Συμβουλίου Εθνικής Άμυνας αλλά και μέλος της Κροατικής Κρατικής Επιτροπής πάνω στις Σχέσεις με τις Δυνάμεις Προστασίας των Ηνωμένων Εθνών. Ήταν ο Ύπατος Εκπρόσωπος του Υπουργείου Άμυνας και από τις 13 Μαΐου 1993 ήταν ο εκπρόσωπος του Υπουργείου Άμυνας στην Κροατική Δημοκρατία της Ερζέγ-Βοσνίας και στο Κροατικό Συμβούλιο Άμυνας.
Από τις 24 Ιουλίου έως τις 8 Νοεμβρίου 1993, ο Πράλιακ ήταν διευθυντής προσωπικού στο Κροατικό Συμβούλιο Άμυνας. Επέτρεψε την παροχή ανθρωπιστικής βοήθειας της Ύπατης Αρμοστείας του ΟΗΕ για τους πρόσφυγες στην πόλη Μόσταρ, η οποία όμως σταμάτησε στο Τσιτλούκ. Κατηγορήθηκε ότι διέταξε την καταστροφή της γέφυρας Στάρι Μοστ στη Μόσταρ τον Νοέμβριο του 1993, μια πράξη για την οποία οι δικαστές έκριναν ότι "προκάλεσε δυσανάλογη ζημιά στον μουσουλμανικό άμαχο πληθυσμό". Το Διεθνές Δικαστήριο Εγκλημάτων για την πρώην Γιουγκοσλαβία συμφώνησε ότι επρόκειτο για έναν θεμιτό στρατιωτικό στόχο. Κατά τη διάρκεια της δίκης, ο Πράλιακ αρνήθηκε τις κατηγορίες με την αιτιολογία ότι τον ίδιο μήνα που σημειώθηκε η καταστροφή της γέφυρας ο ίδιος ήταν σε σύγκρουση με τον διοικητή του ΧΒΟ Μλάντεν Ναλέτιλιτς Τούτα, ο οποίος οδηγήθηκε σε παραίτηση από τη θέση του αρχηγού του ΧΒΟ μια μέρα πριν την καταστροφή της γέφυρας. Ο Πράλιακ ισχυρίστηκε ότι η γέφυρα κατεδαφίστηκε με την ενεργοποίηση ενός εκρηκτικού μηχανισμού στην αριστερή όχθη του ποταμού Νερέτβα, όπου βρισκόταν ο στρατός της Βοσνίας-Ερζεγοβίνης. Πέρα από την ευθύνη και το εάν επρόκειτο για έναν νόμιμο στρατιωτικό στόχο, το δικαστήριο εξέτασε επίσης το εάν η προηγούμενη πολιορκία του Γιουγκοσλαβικού Εθνικού Στρατού και των Σερβο-Βοσνιακών δυνάμεων συνέβαλε στην καταστροφή της γέφυρας. Το 1993 ο στρατηγός Πράλιακ ήταν υπεύθυνος για το στρατόπεδο Ντρέτελι όπου οι Βόσνιοι έλαβαν κακομεταχείριση, με τουλάχιστον τέσσερα θύματα. Συνταξιοδοτήθηκε με δική του πρωτοβουλία την 1η Δεκεμβρίου 1995. Οι συνάδελφοί του βετεράνοι επαίνεσαν τις πράξεις και το σκεπτικό του κατά τη διάρκεια του πολέμου, ξεκινώντας από τη θεραπεία των κρατουμένων μέχρι την καταδίκη των Ούστασε.
Μετά τον πόλεμο
Μετά τον πόλεμο, ο Πράλιακ έγινε επιχειρηματίας. Το 1995 ίδρυσε την εταιρεία Oktavijan αρχικά για την παραγωγή ταινιών, βίντεο και τηλεοπτικών προγραμμάτων και για την έκδοση βιβλίων που έγραφε ο ίδιος ενώ αργότερα για την αγοραπωλησία ακινήτων. Παράλληλα έχτισε ένα συγκρότημα επιχειρήσεων στο Ζάγκρεμπ, το οποίο ονόμασε Centar το 2000. Από το 2005 η εταιρεία διευθύνεται από τον θετό γιο του Νίκολα Μπάμπιτς Πράλιακ. Το 2011 είχε κέρδη περίπου 22 εκατομμύρια κούνα. Ο Πράλιακ ήταν επίσης ο συνιδρυτής της Liberan, μιας εταιρείας που διαθέτει μερίδιο στο Εργοστάσιο Καπνού και Τσιγάρου Λιουμπούσκι. Το 2008 το Υπουργείο Πολιτισμού της Κροατίας έκρινε ότι τα 18 έργα του Πράλιακ με θέμα τον Κροατικό Πόλεμο περί Ανεξαρτησίας, τον Πόλεμο της Βοσνίας και τις σχέσεις μεταξύ Κροατίας και Βοσνίας-Ερζεγοβίνης δεν θεωρούνται βιβλία αλλά φυλλάδια.
Κατηγορητήριο του ICTY
Ο Πράλιακ ήταν μεταξύ των έξι κατηγορουμένων από το Διεθνές Ποινικό Δικαστήριο για την πρώην Γιουγκοσλαβία αναφορικά με την Κροατική Δημοκρατία της Ερζεγ-Βοσνία. Στις 5 Απριλίου 2004 παραδόθηκε οικειοθελώς και μεταφέρθηκε στο Ποινικό Δικαστήριο. Στο κατηγορητήριο ισχυρίστηκε ότι ο Πράλιακ, ως ανώτερος αξιωματούχος του στρατού, διέταζε άμεσα και έμμεσα τις Ένοπλες Δυνάμεις της Ερζέγ-Βοσνίας, οι οποίες διέπρατταν μαζικά εγκλήματα πολέμου κατά του μουσουλμανικού πληθυσμού σε περίπου 30 δήμους της Βοσνίας και Ερζεγοβίνης. Στο ρόλο του ως υψηλόβαθμου υπαλλήλου στο Υπουργείο Άμυνας συμμετείχε ενεργά στον σχεδιασμό του στρατού και των επιχειρήσεων αλλά και στις ενέργειες της πολιτικής αστυνομίας.
Θάνατος
Τα τελευταία λόγια του Πράλιακ αφού άκουσε την καταδικαστική απόφαση γι'αυτόν :"Suci, Slobodan Praljak nije ratni zločinac, s prijezirom odbacujem vaše presudu !""Δικαστές, ο Σλόμπονταν Πράλιακ δεν είναι εγκληματίας πολέμου, με περιφρόνηση απορρίπτω την ετυμηγορία σας."Στη συνέχεια, κατέληξε λέγοντας :"To je otrov koji sam popio.""Αυτό είναι το δηλητήριο που ήπια."
Αντιδράσεις
Ο πρώην δικαστής του ICTY Βόλφγκανγκ Σόμπουργκ δήλωσε ότι "πρόκειται για τραγωδία που κάποιος έφτασε σε μια τέτοια κατάσταση για να χάσει τη ζωή του". Η κυβέρνηση της Κροατίας έδωσε συλληπητήρια στην οικογένεια του Πράλιακ και υποστήριξε ότι το ICTY προέβη σε ψευδείς δηλώσεις κατά τη δεκαετία του 1990 ενώ ο Κροάτης πρωθυπουργός Αντρέι Πλένκοβιτς ανέφερε ότι "η πράξη αυτή κατά την ανακοίνωση της ετυμηγορίας από το Τμήμα Εφέσεων, όταν έχασε την ίδια του τη ζωή, θεωρείται μια βαθιά ηθική αδικία απέναντι στους έξι Κροάτες από τη Βοσνία και Ερζεγοβίνη και απέναντι στον λαό της Κροατίας".
Σε κοινή τους δήλωση, όλα τα κυβερνητικά κόμματα του Κροατικού Κοινοβουλίου υποστήριξαν ότι κατά τη γνώμη τους η ετυμηγορία του ICTY δεν σέβεται τις ιστορικές αλήθειες, τα γεγονότα και τα αποδεικτικά στοιχεία και ότι αυτό είναι άδικο και απαράδεκτο ενώ πρόσθεσε ότι ο Πράλιακ προειδοποίησε με την αυτοκτονία του για όλες τις αδικίες στις δικαστικές αποφάσεις. Εξέφρασαν τα συλληπητήριά τους στις οικογένειες των θυμάτων όλων των εγκλημάτων που διαπράχθηκαν κατά τη διάρκεια του πολέμου της Βοσνίας. Η κροάτισσα πρωθυπουργός Κολίντα Γκράμπαρ-Κιτάροβιτς εξέφρασε τα συλληπητήριά του στην οικογένεια του Πράλιακ, αποκαλώντας τον ως τον "άνθρωπο που προτίμησε να πεθάνει αντί να ζει ως καταδικασμένος για τα εγκλήματα που δεν διέπραξε".
Ο Μίροσλαβ Τούμαν ανέφερε πως ήταν "η συνέπεια της ηθικής του θέσης να μην δεχτεί την ετυμηγορία που δεν έχει καμιά σχέση με τη δικαιοσύνη ή την πραγματικότητα" ενώ ο Ντράγκαν Τσόβιτς υπογράμμισε ότι "έδειξε σε ολόκληρο τον κόσμο τι είδους θυσίες ήταν έτοιμος να κάνει για να αποδείξει ότι δεν είναι εγκληματίας πολέμου". Ο Σέρβος πολιτικός Βόισλαβ Σέσελι σχολίασε ότι αν και ήταν αντίπαλος, η κίνησή του αυτή ήταν "ηρωική και γεμάτη σεβασμό". Σχεδόν χίλιοι Βοσνιο-Κροάτες συγκεντρώθηκαν στην πλατεία της Μόσταρ για να ανάψουν κεριά προς τιμήν του Πράλιακ.
Ο Μάρτιν Μπελ τον περιέγραψε ως "ήρωα του θεάτρου" ο οποίος "πέθανε με θεατρικό τρόπο". Γράφοντας για την εφημερίδα The Daily Telegraph, ο δημοσιογράφος Χάρι ντε Κετβίλ πιστεύει ότι η αυτοκτονία του Πράλιακ ήταν "η πιο δραματική απόδειξη που θα μπορούσε να συμβεί σε μια άβολη πραγματικότητα : πολλοί στα Βαλκάνια αρνούνται να αποδεχτούν ότι ο εθνικισμός της δεκαετίας του 1990 ήταν λανθασμένος".
Έρευνα
Το δηλητήριο που χρησιμοποίησε και ο τρόπος που το έλαβε υπό την κατοχή του παραμένουν ακόμα άγνωστα στην αστυνομία. Σύμφωνα με τη γνώμη ενός τοξικολόγου, ίσως πρόκειται για κυάνιο. Ωστόσο υπάρχουν πολλές διαφωνίες και μέχρι να δημοσιευτούν τα αποτελέσματα της αυτοψίας, δεν μπορούμε να γνωρίζουμε με βεβαιότητα για το ζήτημα.
Προσωπική ζωή
Ο Πράλιακ ήταν παντρεμένος με την Κακιούσα Μπάμπιτς, η οποία είχε μουσουλμανική πίστη. Το ζευγάρι δεν είχε παιδιά αλλά ο Πράλιακ ήταν κοντά στα δυο θετά παιδιά του, τον Νίκολα και τη Νατάσα, τα οποία πήραν το επίθετό του.
Εξωτερικοί σύνδεσμοι
Κατηγορία:Βιντεοσκοπημένες αυτοκτονίες Κατηγορία:Βόσνιοι εγκληματίες Κατηγορία:Κροάτες εγκληματίες Κατηγορία:Βόσνιοι μηχανικοί Κατηγορία:Κροάτες μηχανικοί Κατηγορία:Βόσνιοι σκηνοθέτες Κατηγορία:Κροάτες σκηνοθέτες Κατηγορία:Βόσνιοι επιχειρηματίες Κατηγορία:Κροάτες επιχειρηματίες Κατηγορία:Αυτοκτονίες από δηλητηρίαση με υδροκυάνιο
Coma of Souls
Coma of Souls είναι ο τίτλος του πέμπτου στούντιο άλμπουμ του γερμανικού thrash metal συγκροτήματος Kreator, το οποίο κυκλοφόρησε στις 6 Νοεμβρίου 1990 μέσω της δισκογραφικής εταιρείας "Noise Records" στην Ευρώπη και της "Epic Records" στην Αμερική.
Η ηχογράφηση του άλμπουμ πραγματοποιήθηκε στο "Eldorado and Image Recording Studios" του Μπέρμπανκ της Καλιφόρνια με παραγωγό τον Ράντι Μπερνς και η μίξη του στο "Music Grinder" τον Ιούλιο και τον Αύγουστο του 1990.
Κατά την περιοδεία για την προώθηση του δίσκου, το συγκρότημα έδωσε τις πρώτες του συναυλίες στο Μεξικό, τον Ιούλιο του 1991, με support συγκροτήματα τους Transmetal, Makina, Next και Leprossy. Πιο πριν, είχαν περιοδεύσει στην Ευρώπη με τους Death και στην Αμερική με τους Biohazard.
Οι κριτικές του "Coma of Souls" υπήρξαν θετικές, με το "Allmusic" να του δίνει τέσσερα αστέρια με άριστα τα πέντε, το "Sputnik Music" μέσο όρο βαθμολογιών 4,2 / 5, το "Metal Storm" 8,7 / 10 και το "Metal Archives" 96%.
Θέσεις τσαρτ
Coma of Souls (άλμπουμ)
Επίσημη κυκλοφορία: 6 Νοεμβρίου 1990
Τα μέλη των Kreator
Οι μουσικοί οι οποίοι ηχογράφησαν το "Coma of Souls" ήταν οι εξής:
Πηγές
Κατηγορία:Δισκογραφία των Kreator Κατηγορία:Άλμπουμ του 1990
Μετοχή
Η λέξη μετοχή αναφέρεται:
Πάτρικ Σάλομον
Ο Πάτρικ Σάλομον (Γερμανικά-λατινικό αλφάβητο: Patrick Salomon, γενν. στις 10 Ιουνίου 1988, Βιέννη) είναι Αυστριακός ποδοσφαιριστής, ο οποίος αγωνίζεται ως κεντρικός μέσος για τον Ατρόμητο.
Βυτιναίικα Πύργου Ηλείας
Τα Βυτιναίικα είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 41 μέτρα.
Πάτρικ Σάλομον
Σταδιοδρομία σε συλλόγους
Στην ηλικία των πέντε ετών ξεκίνησε να παίζει ποδόσφαιρο στην ακαδημία νέων της Φλόριντσντορφερ. Σε ηλικία δέκα ετών εντάχθηκε στις ακαδημίες της Αούστρια Βιέννης, όπου έμεινε για τέσσερα χρόνια. Το 2002 επέστρεψε στην Φλόριντσντορφερ, σε ηλικία 16 ετών, και εξασφάλισε μια θέση στην ομάδα που έπαιξε στη Wiener Landesliga της Δ' κατηγορίας.
Ακτινόμετρο
Το Ακτινόμετρο είναι ειδικό όργανο (συσκευή) που ανήκει στα επίγεια Μετεωρολογικά όργανα με το οποίο επιτυγχάνεται ο προσδιορισμός της Άμεσης, της Διάχυτης και της Ολικής ακτινοβολίας του Ήλιου.
Πάτρικ Σάλομον
Σταδιοδρομία σε συλλόγους
Το καλοκαίρι του 2008 μετακόμισε στην Αούστρια Λούστεναου. Στις 11 Ιουλίου 2008 έκανε το επαγγελματικό ντεμπούτο του στην ήττα με 0–2 εναντίον της Γκρέντιγκ. Εξασφάλισε θέση ως βασικός αμυντικός μέσος και έπαιξε σε όλους τους αγώνες του πρωταθλήματος της σεζόν 2008–09. Σημείωσε το πρώτο του γκολ στις 11 Νοεμβρίου 2009, στην εκτός έδρας νίκη με 4–2 επί της Βάκερ Ίνσμπουργκ, όπου σκόραρε το πρώτο γκολ του αγώνα.
Ακτινόμετρο
Τα κύρια μέρη των ακτινομέτρων είναι ένα θερμοηλεκτρικό ζεύγος, το οποίο αποτελεί και τον αισθητήρα του οργάνου (sensor), και ένα ευαίσθητο γαλβανόμετρο με το οποίο συνδέεται αυτό το ζεύγος.
Πάτρικ Σάλομον
Σταδιοδρομία σε συλλόγους
Το 2010 εντάχθηκε στην Αούστρια Βιέννης για δύο σεζόν και μετά επέστρεψε στην Αούστρια Λούστεναου. Στις αρχές της σεζόν 2014–15 μετακόμισε στην Άλταχ.
Ακτινόμετρο
Μέτρηση άμεσης ακτινοβολίας
Για τη μέτρηση της "Άμεσης ακτινοβολίας" του Ηλίου το θερμοηλεκτρικό ζεύγος του ακτινομέτρου βρίσκεται μέσα σε μεταλλικό σωλήνα και σε κατάλληλη θέση, κάθετα προς τον άξονα του σωλήνα. Ο μεν σωλήνας φέρεται επί μεταλλικής βάσης έτσι ώστε να είναι στρεπτός κατακόρυφα, πάνω ή κάτω, η δε μεταλλική βάση είναι και αυτή ομόκεντρα στρεπτή κατά το οριζόντιο επίπεδο (δεξιά ή αριστερά). Η όλη διάταξη μοιάζει σε μικρογραφία με αντιαεροπορικό πυροβόλο.
Πάτρικ Σάλομον
Σταδιοδρομία σε συλλόγους
Τη σεζόν 2018–19 εντάχθηκε στη Μάτερσμπουργκ. Μετά από δύο σεζόν στο Μπούργκενλαντ, όπου έκανε 49 εμφανίσεις στην Μπούντεσλιγκα, μετακόμισε στην Ελλάδα, όπου υπέγραψε διετές συμβόλαιο με τον Ατρόμητο.
Ακτινόμετρο
Μέτρηση άμεσης ακτινοβολίας
Με τη δυνατότητα αυτή περιστροφής καθ΄ ύψος και οριζόντια επιτυγχάνεται η σκόπευση του ήλιου με αποτέλεσμα το θερμοηλεκτρικό ζεύγος που είναι συνδεδεμένο με το γαλβανόμετρο να δέχεται μόνο την επίδραση δέσμης παράλληλων ακτίνων του ηλίου που διέρχονται από τον σωλήνα. Ο μεταλλικός σωλήνας χρησιμεύει για την προστασία της θερμοηλεκτρικής στήλης τόσο από την ακτινοβολία περιβάλλοντος (τη διάχυτη ακτινοβολία) όσο και από τους ανέμους.
Πάτρικ Σάλομον
Εθνική ομάδα
Την άνοιξη του 2009 κλήθηκε στην Εθνική Αυστρίας Κ-21 από τον νέο προπονητή Αντρέας Χέρτσογκ. Τον Ιούνιο του 2009 έκανε το ντεμπούτο του στη νίκη με 1–0 εναντίον της Βουλγαρίας.
Ακτινόμετρο
Μέτρηση άμεσης ακτινοβολίας
Ειδικά το ακτινόμετρο που μετρά την "άμεση ακτινοβολία" επειδή σκοπεύει τον Ήλιο ονομάζεται και Πυρηλιόμετρο. Τέτοιο όργανο είναι και το Πυρηλιόμετρο Kipp and Zonnen ή Kipp-Zonnen του οποίου η χρήση είναι ευρύτατη
Πάτρικ Σάλομον
Εξωτερικοί σύνδεσμοι
Κατηγορία:Αυστριακοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Αυστρίας Κ21 Κατηγορία:Ποδοσφαιριστές ΣΚ Αούστρια Λούστεναου Κατηγορία:Ποδοσφαιριστές Β΄ Κατηγορίας Αυστρίας Κατηγορία:Ποδοσφαιριστές Αούστρια Βιέννης Κατηγορία:Ποδοσφαιριστές Μπουντεσλίγκα Αυστρίας Κατηγορία:Ποδοσφαιριστές ΣΚ Ράινντορφ Άλταχ Κατηγορία:Ποδοσφαιριστές ΣΦ Μάτερσμπουργκ Κατηγορία:Ποδοσφαιριστές Ατρόμητου Αθηνών Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα Κατηγορία:Αυστριακοί ποδοσφαιριστές στο εξωτερικό
Ακτινόμετρο
Μέτρηση διάχυτης ακτινοβολίας
Για τη μέτρηση της "Διάχυτης ακτινοβολίας" του Ηλίου χρησιμοποιείται Πυρηλιόμετρο με την προσθήκη μικρού δίσκου σκίασης σε κατάλληλη θέση (απόσταση) ώστε ν΄ ανακόπτωνται οι ακτίνες της άμεσης ακτινοβολίας του Ηλίου.
Επίσης η Διάχυτη ακτινοβολία μπορεί να προσδιορισθεί από την τιμή της "ολικής ακτινοβολίας" αν αφαιρεθεί η τιμή της "άμεσης ακτινοβολίας". Τέτοιο όργανο είναι και αυτό που κατασκευάστηκε σε ελληνικό Πνευματικό Ίδρυμα και έχει "πατεντάρει" το Υπουργείο Παιδείας".
Βυτιναίικα Πύργου Ηλείας
Σημείωση
Στην Ηλεία και τον ίδιο δήμο υπάρχει ο ομώνυμος οικισμός Βυτιναίικα Ελαιώνος Ηλείας καθώς και στον δήμο Ανδραβίδας - Κυλλήνης τα Βυτιναίικα Κυλλήνης.
Ακτινόμετρο
Μέτρηση ολικής ακτινοβολίας
Για τη μέτρηση της "Ολικής ακτινοβολίας" του Ηλίου χρησιμοποιείται ακτινόμετρο του οποίου το θερμοηλεκτρικό στοιχείο είναι επίπεδο και οριζόντια (προς το έδαφος) και φέρεται εντός γυάλινης σφαίρας (για την προστασία από ανέμους). Τέτοιο ακτινόμετρο μέτρησης ολικής ακτινοβολίας είναι το ακτινόμετρο Epply, καθώς επίσης και το αντίστοιχο ολικής ακτινοβολίας Kipp-Zonnen.
Βυτιναίικα Πύργου Ηλείας
Παραπομπές
Κατηγορία:Χωριά του νομού Ηλείας Κατηγορία:Δήμος Πύργου
Ακτινόμετρο
Παρατηρήσεις
Όλα τα παραπάνω όργανα δίδουν ενδείξεις (τιμές) τη στιγμή και μόνο της παρατήρησης. Για την αυτόνομη καταγραφή των ενδείξεων χρησιμοποιούνται ανάλογα οι ακτινογράφοι.
Δείτε επίσης
Κατηγορία:Μετεωρολογικά όργανα
Λάζαρος Παπαδόπουλος (καλαθοσφαιριστής)
Ο Λάζαρος Παπαδόπουλος (ρωσ. Лазарь Фёдорович Попандопуло, Λάζαρ Φιόντοροβιτς Ποπαντόπουλο, γενν. 3 Ιουνίου 1980, Κρασνοντάρ), είναι Έλληνας πρώην διεθνής καλαθοσφαιριστής, ο οποίος αγωνιζόταν ως σέντερ. Οι κινήσεις του στο ποστ, με την χαρακτηριστική του κίνηση, το χουκ, τον καθιέρωσαν ως έναν από τους σημαντικότερους ψηλούς στο ελληνικό μπάσκετ.
Σταδιοδρομία
To 2001 μετακινείται στον Παναθηναϊκό και το 2002 κερδίζει την Ευρωλίγκα. Στον τελικό της Μπολόνια απέναντι στη Βίρτους ήταν ένας από τους πρωταγωνιστές και η μεγάλη έκπληξη καθώς κανείς δεν υπολόγιζε ότι θα άλλαζε την πορεία του αγώνα, πετυχαίνοντας 9 πόντους. Με τους πράσινους κέρδισε επίσης το νταμπλ της περιόδου 2002-03.
Στη συνέχεια όμως δεν κατάφερε να καταξιωθεί στον Παναθηναϊκό και επέστρεψε στον Ηρακλή το 2003. Ακολούθησε μια τριετία στη Ντιναμό Μόσχας κατά την οποία αναγεννήθηκε και σε συνεργασία με τον Αντώνη Φώτση κατέκτησε το ULEB Cup το 2006 απέναντι στον Άρη.
Το καλοκαίρι του 2007 τον απέκτησε η Ρεάλ Μαδρίτης μαζί με τον Μιχάλη Πελεκάνο. Τον Δεκέμβριο του 2008 και ως το τέλος της χρονιάς έπαιξε δανεικός στη Φορτιτούντο Μπολόνια, ενώ για την περίοδο 2009-10 υπέγραψε μονοετές συμβόλαιο με τον ΠΑΟΚ, τα χρήματα μάλιστα του συμβολαίου του ανακοίνωσε ότι θα τα διαθέσει στον σύλλογο «Το χαμόγελο του παιδιού» καθώς και στην ομοσπονδία μπάσκετ με αναπηρικό καροτσάκι.
Το 2012 παίρνει μεταγραφή στον Ολυμπιακό και κερδίζει την Ευρωλίγκα και το Πρωτάθλημα Ελλάδος. Τη σαιζόν 2012-2013 αγωνίστηκε με τον ΠΑΟΚ. Στις 6 Φεβρουαρίου 2014, υπέγραψε συμβόλαιο συνεργασίας με την ισπανική Γκραν Κανάρια, με τη φανέλα της οποίας έπαιξε μόνο σε έναν αγώνα.
Τιμή
Στης 28 Δεκεμβρίου 2019, το ΔΑΚ Σταυρούπολης στην Άνω Ηλιούπολη, μετονομάστηκε σε "Λάζαρος Παπαδόπουλος" προς τιμήν του πρώην διεθνούς μπασκετμπολίστα.
Εθνική Ελλάδος
Το 1996 κλήθηκε για πρώτη φορά στην Εθνική Παίδων. Υπήρξε βασικό στέλεχος της Εθνικής στις επιτυχίες της κατάκτησης του χρυσού μεταλλίου στο Ευρωμπάσκετ του 2005 στο Βελιγράδι και στο αργυρό μετάλλιο του Μουντομπάσκετ της Ιαπωνίας το 2006. Επίσης ήταν παρών στους Ολυμπιακούς Αγώνες της Αθήνας το 2004 όπου η ομάδα κατέκτησε την πέμπτη θέση, καθώς και στα Ευρωμπάσκετ 2001 και 2007.
Σταμάτησε από την Εθνική με προσωπική του απόφαση στις 2 Ιουνίου 2008. Με το εθνόσημο έπαιξε σε 103 αγώνες σκοράροντας 847 πόντους (μ.ο: 8.22).
Άλλες δραστηριότητες
Τον Ιούνιο του 2008 ο Παπαδόπουλος ανέλαβε τα καθήκοντα του Προέδρου του Πανελλήνιου Συνδέσμου Αμειβομένων Καλαθοσφαιριστών (Π.Σ.Α.Κ.). Η θητεία του έληξε το Νοέμβριο του 2011.
Σήμερα ασχολείται με καινοτόμες επιχειρήσεις, έχει ιδρύσει 3 startups και το ένα από αυτά λέγεται Athlenda.
Προσωπική ζωή
Ο Λάζαρος Παπαδόπουλος παντρεύτηκε τον Αύγουστο του 2002 και έχει δυο κόρες.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Έλληνες της Ρωσίας Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Εθνικής Ελλάδας Κ17 Κατηγορία:Καλαθοσφαιριστές Εθνικής Ελλάδας Κ19 Κατηγορία:Καλαθοσφαιριστές Εθνικής Ελλάδας Κ16 Κατηγορία:Καλαθοσφαιριστές Ηρακλή Κατηγορία:Καλαθοσφαιριστές Παναθηναϊκού Κατηγορία:Καλαθοσφαιριστές ΠΑΟΚ Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Φορτιτούντο Μπολόνια Κατηγορία:Καλαθοσφαιριστές Ρεάλ Μαδρίτης Κατηγορία:Καλαθοσφαιριστές Ντιναμό Μόσχας Κατηγορία:Καλαθοσφαιριστές Χίμκι Κατηγορία:Καλαθοσφαιριστές ισπανικών συλλόγων Κατηγορία:Σέντερ Κατηγορία:Έλληνες καλαθοσφαιριστές στο εξωτερικό Κατηγορία:Καλαθοσφαιριστές ΚΜ 1939 Κανάριας Κατηγορία:Καλαθοσφαιριστές Παγκοσμίου Πρωταθλήματος 2006 Κατηγορία:Καλαθοσφαιριστές Ευρωμπάσκετ 2001 Κατηγορία:Καλαθοσφαιριστές Ευρωμπάσκετ 2005 Κατηγορία:Καλαθοσφαιριστές Ευρωμπάσκετ 2007 Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές ρωσικών συλλόγων Κατηγορία:Καλαθοσφαιριστές VTB Λίγκα Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές στους Θερινούς Ολυμπιακούς Αγώνες 2004 Κατηγορία:Παίκτες νικητές Ευρωμπάσκετ
Ντιάντε Γκάρετ
Ο Ντιάντε Μόρις Γκάρετ (αγγλικά: Diante Maurice Garrett, γενν. στις 3 Νοεμβρίου 1988) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για τον Προμηθέα Πατρών.
Κολεγιακή σταδιοδρομία
Στην πρώτη του σεζόν, ο Γκάρετ αγωνίστηκε και στους 32 αγώνες για την ομάδα καλαθοσφαίρισης του Πολιτειακού Πανεπιστημίου της Άϊοβα, όπου είχε μέσο όρο 6,3 πόντους και ήταν δεύτερος στην ομάδα σε ασίστ, με 91.
Στην τρίτη σεζόν του, ήταν ένας από τους καλύτερους πόιντ γκαρντ της Big 12 Conference για δεύτερη συνεχόμενη χρονιά, όπου κατατάχθηκε τρίτος στο πρωτάθλημα και 38ος σε εθνικό επίπεδο σε ασίστ (5,1 ανά αγώνα). Κατέγραψε 164 ασίστ για να καταταχθεί στην 15η θέση στον πίνακα ασίστ σε μία σεζόν του ISU. Ήταν ένας από τους τρεις παίκτες που ξεκίνησε βασικός και στους 32 αγώνες και είχε μέσο όρο 9,2 πόντους και 2,5 ριμπάουντ ανά αγώνα.
Σεζόν 2011–12
Ο Γκάρετ δεν επιλέχθηκε στο NBA Ντραφτ του 2011. Στις 23 Ιουλίου 2011, υπέγραψε συμβόλαιο ενός έτους με την κροατική KK Ζάγκρεμπ. Στις 7 Νοεμβρίου 2011, αποχώρησε από την ομάδα και την επόμενη μέρα, υπέγραψε με τη γαλλική ΖΣΦ Ναντέρ για το υπόλοιπο της σεζόν 2011–12.
Σεζόν 2012–13
Τον Ιούλιο του 2012, ο Γκάρετ εντάχθηκε στους Φοίνιξ Σανς για το NBA Σάμερ Λιγκ 2012. Την 1η Οκτωβρίου 2012, υπέγραψε με τους Σανς.
Στις 5 Νοεμβρίου 2012, ο Γκάρετ έκανε το ντεμπούτο του στο ΝΒΑ, καταγράφοντας 2 πόντους, 2 ασίστ και 1 κλέψιμο στην ήττα με 99–124 εναντίον των Μαϊάμι Χιτ. Κατά τη διάρκεια της σεζόν 2012–13, είχε πολλές αναθέσεις στους Μπέικερσφιλντ Τζαμ της NBA D-League.
Σεζόν 2013–14
Τον Ιούλιο του 2013, ο Γκάρετ επανεντάχθηκε στους Φοίνιξ Σανς για το ΝΒΑ Σάμερ Λιγκ 2013. Στις 27 Σεπτεμβρίου 2013, υπέγραψε με τους Οκλαχόμα Σίτι Θάντερ. Ωστόσο, αργότερα αποδεσμεύτηκε από τους Θάντερ στις 25 Οκτωβρίου 2013. Στις 31 Οκτωβρίου 2013, αποκτήθηκε από τους Τάλσα 66ερς. Την επόμενη μέρα, ανταλλάχθηκε στους Άιοβα Ένερτζι. Στις 13 Νοεμβρίου 2013, υπέγραψε με τους Γιούτα Τζαζ.
Σεζόν 2014–15
Στις 4 Νοεμβρίου 2014, ο Γκάρετ αποκτήθηκε από τους Άϊοβα Ένερτζι. Στις 12 Φεβρουαρίου 2015, ονομάστηκε στην ομάδα All-Star Futures για το All-Star NBA D-League 2015 ως αντικαταστάτης του Λορένζο Μπράουν. Στις 26 Φεβρουαρίου, έγινε ανταλλαγή στους Γκραντ Ράπιντς Ντράιβ για τον Γουίλι Ριντ.
Σεζόν 2017-18
Για τη σεζόν 2017-18, ο Γκάρετ υπέγραψε με την ιταλική Αουξίλιουμ Παλακανέστρο Τορίνο.
Στις 18 Φεβρουαρίου 2018, ο Γκάρετ κέρδισε το Κύπελλο Ιταλίας του 2018, με την Τορίνο να κερδίζει στους Τελικούς της Μπρέσια με 69-67.
Σεζόν 2018-19
Τον Ιούλιο του 2018, ο Γκάρετ υπέγραψε με την τουρκική Tofaş, με την οποία τερμάτισε στην τρίτη θέση στο Πρωτάθλημα Τουρκίας της σεζόν 2018-19. Με την ομάδα, είχε μέσο όρο 18,4 πόντους, 2,8 ριμπάουντ, 6,1 ασίστ και 0,7 κλέψιμο ανά αγώνα, με 43,5% στα τρίποντα, στο EuroCup.
Σεζόν 2020-21
Μετά από μεγάλο χρονικό κενό λόγω προσωπικών τραυματισμών και της πανδημίας COVID-19, ο Γκάρετ υπέγραψε με τον Προμηθέα Πατρών στις 31 Ιουλίου 2020.
Συλλογικοί
Προμηθέας Πατρών
Προσωπική ζωή
Ο Γκάρετ είναι γιος του Ντικ και της ΛαΡίσα Γκάρετ. Ο πατέρας του έπαιξε πέντε σεζόν στο NBA για τους Λος Άντζελες Λέικερς, Μπάφαλο Μπρέιβς, Νιού Γιορκ Νικς και Μιλγουόκι Μπακς, με μέσο όρο 10,3 πόντους ανά αγώνα. Ο αδερφός του, Ντέιμον, έπαιξε καλαθοσφαίριση στους Γουισκόνσιν-Γουάιγουοτερ Γουόρχοκς.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Πόιντ γκαρντ Κατηγορία:Σούτινγκ γκαρντ Κατηγορία:Καλαθοσφαιριστές Ζάγκρεμπ Κατηγορία:Καλαθοσφαιριστές κροατικών συλλόγων Κατηγορία:Καλαθοσφαιριστές Ναντέρ 92 Κατηγορία:Καλαθοσφαιριστές γαλλικών συλλόγων Κατηγορία:Καλαθοσφαιριστές Μπέικερσφιλντ Τζαμ Κατηγορία:Καλαθοσφαιριστές D-League Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές Φοίνιξ Σανς Κατηγορία:Καλαθοσφαιριστές του NBA Κατηγορία:Καλαθοσφαιριστές Γιούτα Τζαζ Κατηγορία:Καλαθοσφαιριστές Αϊόβα Ένερτζι Κατηγορία:Καλαθοσφαιριστές Γκραντ Ράπιντς Ντράιβ Κατηγορία:Καλαθοσφαιριστές Μακάμπι Ασντόντ Μ.Κ. Κατηγορία:Καλαθοσφαιριστές Πρωταθλήματος Ισραήλ Κατηγορία:Καλαθοσφαιριστές ισραηλινών συλλόγων Κατηγορία:Καλαθοσφαιριστές ιαπωνικών συλλόγων Κατηγορία:Καλαθοσφαιριστές Αουξίλιουμ Παλακανέστρο Τορίνο Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές Τόφας ΣΚ Κατηγορία:Καλαθοσφαιριστές Πρωταθλήματος Τουρκίας Κατηγορία:Καλαθοσφαιριστές τουρκικών συλλόγων Κατηγορία:Καλαθοσφαιριστές Προμηθέα Πατρών Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ελληνικών συλλόγων Κατηγορία:Ξένοι καλαθοσφαιριστές στην Ελλάδα
ΣΡ Κολμάρ
Η Σπορ Ρεουνί Κολμάρ, συντομευμένη σε ΣΡΚ, είναι γαλλική ποδοσφαιρική ομάδα με έτος ίδρυσης το 1920 και έδρα την αλσατική πόλη Κολμάρ.
Πρόεδρός της είναι από το 2010, ο Ρολάν Χάσινγκερ. Η πρώτη ομάδα, προπονητής της οποίας είναι ο Νταμιάν Οττ από το 2008, αγωνίζεται στην τρίτη κατηγορία, ενώ δίνει τους εντός έδρας αγώνες της στο Κολμάρ Σταντιόμ, γήπεδο στο οποίο ο σύλλογος αγωνίζεται από το 2001.
Ιστορία
Ο αθλητικός σύλλογος Σπορ Ρεουνί ντε Κολμάρ ιδρύθηκε το 1920, μετά την διάλυση της Ασοσιασιόν Σπορτίβ ντε Κολμάρ και ξεκίνησε να αγωνίζεται στο Σταντ ντε Φραν. Η ομάδα κατέκτησε το Πρωτάθλημα Αλσατίας το 1931. Το 1937, ο σύλλογος της Αλσατίας απέκτησε επαγγελματικό καταστατικό, έχοντας έτσι την δυνατότητα να αγωνιστεί στην Δεύτερη Κατηγορία. Με το τέλος της σεζόν, οι Colmariens τερμάτισαν δεύτεροι στον Ανατολικό Όμιλο. Ο Ζοζέφ Λεμάν, τότε πρόεδρος και μεγαλομέτοχος της ομάδας, υπήρξε κύριος χρηματοδότης της την περίοδο 1937-1949.
Ο πρώτος αγώνας της ομάδας στην Division 1 ήταν απέναντι στην Ολιμπίκ Μαρσέιγ και τελείωσε με μια ήττα με σκορ 7-2. Μετά από έξι αγωνιστικές, η ομάδα της Αλσατίας θα πετύχει την πρώτη της νίκη στο πρωτάθλημα, απέναντι στην ΦΚ Νανσί (2-1). Με το τέλος της σεζόν, η Κολμάρ τερματίζει στην 11η θέση και χάνει το επαγγελματικό της καταστατικό μετά τον θάνατο του προέδρου και μεγαλομετόχου της Ζοζέφ Λεμάν, στις 17 Μαΐου 1949.
Το 1950, η ομάδα υποχρεώνεται να κατέβει στο Ερασιτεχνικό Πρωτάθλημα Γαλλίας, τρίτη κατηγορία του γαλλικού ποδοσφαίρου εκείνη την εποχή. Την επόμενη σεζόν, η Κολμάρ υποβιβάστηκε και πάλι, αυτή την φορά στην Ντιβιζιόν Ντ'Ωνέρ της Αλσατίας, όπου και θα παραμείνει μέχρι και το 1962, με μερικές εμφανίσεις στην Προμοσιόν Ντ'Ωνέρ (Division 5). Οι Αλσατοί θα επιστρέψουν στο CFA για δύο σεζόν, προτού υποβιβαστούν ξανά στην Ντιβιζιόν Ντ'Ωνέρ. Το 1973, ο σύλλογος θα ξαναβρεί την Division 3, αλλά μονάχα για μία σεζόν.
Την σεζόν 2010-2011, η ομάδα αγωνίστηκε στο πρωτάθλημα της Νασιονάλ, για πρώτη φορά στην ιστορία της. Εξασφάλισε την παραμονή της στην κατηγορία την 40ή αγωνιστική. Στη διάρκεια της σεζόν 2011-2012, η Κομάρ στόχευε σε μια άνετη παραμονή, έχοντας όμως πρόβλημα να πάρει εκτός έδρα αποτελέσματα. Τον Μάρτιο του 2012, ανακοινώθηκε πως θα υπάρξει αλλαγή στην προεδρία του συλλόγου, με τον Ρολάν Χάνσινγκερ να παραχωρεί την θέση του στον Κριστόφ Γκριτσκά.
Τίτλοι
Ο παρακάτω πίνακας καταγράφει τις επιτυχίες της Σπορ Ρεουνί Κολμάρ στις διάφορες γαλλικές διοργανώσεις.
Σημαντικοί Παίκτες
thumb|Παρουσίαση της ομάδας στον αγώνα απέναντι στην [[ΟΣ Κρετέιγ-Λουζιτανός]]
Προϋπολογισμός
Για την σεζόν 2011-2012, ο προϋπολογισμός του συλλόγου ανήλθε στα 1,6 εκατομμύρια ευρώ.
Εξωτερικοί σύνδεσμοι
=
Κατηγορία:Ποδοσφαιρικές ομάδες Γαλλίας Κατηγορία:Ιδρύσεις αθλητικών συλλόγων το 1920 Κατηγορία:Ιδρύσεις ποδοσφαιρικών ομάδων το 1920
Κτενάς Κοζάνης
Ο Κτενάς είναι ορεινό ακατοίκητο χωριό της Κοζάνης σε υψόμετρο 1.020 μέτρα.
Γεωγραφία - Ιστορία
Ο Κτενάς βρίσκεται στο κέντρο του νομού και τις νότιες πλαγιές του όρους Αετοβούνι (με υψόμετρο 1.256 μ.). Απέχει 21 χλμ. Β.-ΒΔ. από την Κοζάνη, 29,5 χλμ. Ν.-ΝΑ. από την Πτολεμαΐδα και 3 χλμ Α. από τον Σιδερά. Το χωριό εγκαταλείφθηκε στις αρχές της δεκαετίας του 1970 και όλα τα πέτρινα σπίτια του παραμένουν κλειστά εκτός της συντηρημένης εκκλησίας του Αγίου Δημητρίου, που πανηγυρίζει στις 26 Οκτωβρίου. Στην γύρω περιοχή λειτουργούν αρκετές κτηνοτροφικές εκμεταλλεύσεις κτηνοτρόφων από τον Σιδερά.
Η παλιά ονομασία του χωριού από την τουρκοκρατία ήταν Ταρακτσιλάρ και έτσι αναφέρεται το 1918 στο ΦΕΚ 260Α-31/12/1918 να προσαρτάται στην τότε κοινότητα Δεμιρτζιλέρ. Μετονομάστηκε σε Κτενάς το 1927. Με την ανταλλαγή των πληθυσμών το 1923, εγκαταστάθηκαν 45 οικογένειες (175 άτομα) προσφύγων από τη Μικρά Ασία. Σύμφωνα με το σχέδιο Καλλικράτης, μαζί με τον Σιδερά αποτελούν την τοπική κοινότητα Σιδερά που υπάγεται στη δημοτική ενότητα Δημητρίου Υψηλάντη του δήμου Κοζάνης και σύμφωνα με την απογραφή 2011 δεν κατοικείται.
Παραπομπές
Κατηγορία:Χωριά του νομού Κοζάνης Κατηγορία:Δήμος Κοζάνης
Σβέτι Κλέμεντ
Το Σβέτι Κλέμεντ, (κροατικά: Sveti Klement, δηλ. Άγιος Κλήμης) είναι νησί της Κροατίας στην Αδριατική Θάλασσα. Έχει έκταση 5,3 τ.χλμ. και είναι ακατοίκητο σύμφωνα με την απογραφή του 2001.
Παραπομπές
Σβέτι Κλέμεντ
Πόπλιος Κορνήλιος Σκιπίων Νασίκα (ύπατος το 191 π.Χ.)
Ο Πόπλιος Κορνήλιος Σκιπίων Νασίκα, λατιν.: Publius Cornelius Scipio Nasica, όπου Nasica σημαίνει «μυτερή μύτη», (γενν. το 227 π.Χ., άκμασε το 204 – 171 π.Χ.) ήταν ύπατος της αρχαίας Ρώμης το 191 π.Χ. Ήταν γιος τού Γναίου Κορνήλιου Σκιπίωνα Κάλβου.
Βιογραφία
Κατόπιν αιτήματος της Συγκλήτου, ταξίδεψε με τις Ρωμαίες ματρόνες για να παραλάβει το άγαλμα της Κυβέλης (Magna Mater) το 204, όταν έφτασε από τη Μ.Ασία στην Όστια. Σύμφωνα με τα Fasti τού Λίβιου και τού Oβίδιου, επιλέχθηκε γι' αυτό το καθήκον, επειδή ήταν ο καλύτερος της ρωμαϊκής κοινότητας. Αργότερα έγινε αγορανόμος (aedilis) το 197. Ως πραίτορας στην Εκείθεν Ιβηρία (Hispania Ulterior) (194), νίκησε τους Λουζιτανούς στην Iλίπα και ως ύπατος υπέταξε τους Bοίους. Δεν επελέγη ως τιμητής (censor), παρά το γεγονός ότι έλαβε μέρος στις εκλογές του 189 και του 184, μία αποτυχία που σηματοδοτεί την πτώση της επιρροής των Σκιπιώνων στη Ρώμη. Συνέχισε για να βοηθήσει στην ίδρυση της Ακυληίας (Aquileia) το 181, και εμφανίζεται σε μία έρευνα τού 171.
Αυτός ο Σκιπίων Νασίκα ήταν ο πατέρας τού Σκιπίωνα Νασίκα Κορκούλου, που εναντιώθηκε στον Κάτωνα τον τιμητή για αρκετά χρόνια στο ζήτημα της Καρχηδόνας. Και ο πατέρας και ο γιος ήταν διακεκριμένοι νομικοί. Σύμφωνα με πληροφορίες, η Σύγκλητος παραχώρησε στον πατέρα ένα σπίτι στο κέντρο της Ρώμης, για να κάνει τις συμβουλές του πιο προσιτές στη Σύγκλητο και τον λαό της Ρώμης.
Γνώριζε τον επικό ποιητή Έννιο, καθώς ο Κικέρων αναφέρει ένα ανέκδοτο σε αυτούς.
Εξωτερικοί σύνδεσμοι
Κατηγορία:Ρωμαίοι νομομαθείς
Όμηρος (αποσαφήνιση)
Το όνομα Όμηρος μπορεί να αναφέρεται:
Άλλες χρήσεις
Κατηγορία:Αποσαφηνίσεις ονομάτων
Κενοτάφιο του Νεύτωνα
Το Κενοτάφιο του Νεύτωνα είναι ένα ουτοπικό έργο του Ετιέν-Λουί Μπουλέ  που χρονολογείται το 1784 και αφιερώνεται στο Νεύτωνα, μια από τις πιο εμβληματικές προσωπικότητες του Διαφωτισμού, στη φυσική και την αστρονομία.
right|thumb|400px
Ο αρχιτέκτονας
Ο Ετιέν-Λουί Μπουλέ (1728-1799) ήταν Γάλλος αρχιτέκτονας που αποτέλεσε μια από τις σημαντικότερες φιγούρες της νεοκλασικής αρχιτεκτονικής στη Γαλλία. Ο ίδιος προωθούσε την ιδέα μιας εκφραστικής αρχιτεκτονικής χρησιμοποιώντας συχνά στο έργο του το συμβολισμό.
Τα χαρακτηριστικά στοιχεία της αρχιτεκτονικής του Μπουλέ
Χαρακτηρίζεται από την ιδιαίτερη έμφαση στις γεωμετρικές μορφές και τις γιγάντιες κλίμακες, ενώ πρωταγωνιστούν έντονα επαναλαμβανόμενα στοιχεία. Η έντονη χρήση του φωτός και της σκιάς αναδεικνύει τις γεωμετρικές μορφές και εισάγει μια μυστηριακή διάθεση στο έργο του Μπουλέ. Χαρακτηριστικό είναι, άλλωστε, ότι στη εποχή δράσης του αρχιτέκτονα παρατηρείται μια στροφή προς τα έργα της αρχαιότητας στην Ευρώπη, των οποίων τις μορφές ο Μπουλέ απλοποιεί και ενσωματώνει στο έργο του, σε μια νέα ιδεολογία όσον αφορά τα μνημειακά κτίρια που συνδυάζει την αρμονία και τη χάρη της κλασικής αρχιτεκτονικής με την εκφραστική δύναμη. Στο γνωστό του σύγγραμμα, "Theorie des Corps", διερευνά σε μεγαλύτερο βάθος τις ιδιότητες των γεωμετρικών μορφών και τις επιδράσεις τους στις ανθρώπινες αισθήσεις, αποδίδοντας 'έμφυτες' συμβολικές ποιότητες στον κύβο, την πυραμίδα, τον κύλινδρο και τη σφαίρα, την τελευταία από τις οποίες θεωρούσε το ιδανικό στερεό.